
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 951 

31 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημιουργία και κατασκευή πνευματικού πολιτιστικού 

και οικολογικού κέντρου (πάρκου). 1 

Δαπάνες Σχολικών Αγώνων. 2 

»Έγκριση Προγράμματος Μεταπτυχιακών Σπουδών του 
Διατμηματικού Προγράμματος Διδασκαλίας της 
Νέας Ελληνικής ως Ξένης Γλώσσας της Φιλοσοφι¬ 
κής Σχολής του Ε.Κ.Π.Α. 3 

Συμπλήρωση Γ4/1770/30.11.1993 απόφασης Υπουρ¬ 
γού Εθνικής Παιδείας και θρησκευμάτων. 4 

Δυνατότητα εκλογής του ασφαλιστικού τους φορέα 
από τους υπαλλήλους του ΕΟΤ που υπηρετούν σε 

χώρες εκτός ΕΟΚ. 5 

Εγκατάσταση και λειτουργία ερασιτεχνικών σταθμών 
ασυρμάτου στην Ελλάδα από αλλοδαπούς αδειού- 

χους ραδιοερασιτέχνες. 6 

Τροποποίηση της Κ.Υ.Α. 47271/3950/21.12.92 
(764Β) σχετικά με τη διαδικασία έγκρισης τύπου 
οχημάτων με κινητήρα και των ρυμουλκουμένων 
τους, σε συμμόρφωση προς τις διατάξεις της οδη¬ 


γίας 93/81/ΕΟΚ της Επιτροπής των Ευρωπαϊκών 


Κοινοτήτων της 29ης Σεπτεμβρίου 1993..· 7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΓΔΠΑ/ΔΙΠΕ/Α/64212 . (1) 


Δημιουργία και κατασκευή πνευματικού πολιτιστικού και 
οικολογικού κέντρου (πάρκου). 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΠΟΛΙΤΙΣΜΟΥ 

Έχοντας υπόιμη: 

1. Τις διατάξεις του άρθρου 60 του Ν. 998/79 «περί 
προστασίας των Δασών και των Δασικών εν γένει εκτά¬ 
σεων της Χώρας» (ΦΕΚ 28/29.12.79). 

2. Τις υπό στοιχεία 384/92, ΘΒ/γγ από 2.7.92,595/92, 
ΘΒ/γγ από 6.10.1992, 875/93, ΘΒ/γγ από 5.2.1993 και 
από 27.4.1993 αιτήσεις/επιστολές του συσταθησομένου 
κοινωφελούς ιδρύματος «ΛΙΚΝΟ» και της αστικής μη κερ¬ 
δοσκοπικού χαρακτήρα εταιρείας με την επωνυμία «ΛΙ¬ 
ΚΝΟ ΠΟΛΙΤΙΣΤΙΚΗ ΕΤΑΙΡΙΑ». 

3. Τις συνηγορίες υπέρ της δημιουργίας πνευματικού, 


πολιτιστικού και Οικολογικού Κέντρου (πάρκου) όπως δια¬ 
τυπώθηκαν με: 

α) Το υπ' αριθ. 134/15.9.92 έγγραφο του Νομάρχη Κο¬ 
ρινθίας. 

β) Το υπ’ αριθ. 405/15.7.92 έγγραφο της Κοινότητας 
Κατακαλίου. 

γ) Το υπ’ αριθ. 658/13.7.92 έγγραφο της Κοινότητας 
Σοφικού. 

δ) Το υπ’ αριθ. 1474 έγγραφο της Δ/νσης Δασών της 
Νομαρχίας Κορινθίας. 

ε) Το υπ' αριθ. 3439/4.8.92 έγγραφο του Δασαρχείου 
Κόρινθου. 

4. Το υπ’ αριθ. 1841 /25.9.92 έγγραφο της Δ/νσης Δασών 
της Νομαρχίας Κορινθίας, με το οποίο εγκρίθηκε η μελέτη 
αντιπυρικής προστασίας του δασοκτήματος ΛΙΚΝΟ. 

5. Τα πολιτιστικά, οικονομικά και κοινωνικά ωφέλη, τα 
οποία θα προκύψουν από την δημιουργία του πνευματι¬ 
κού, πολιτιστικού και Οικολογικού Κέντρου. 

6. Την αριθ. 184/1993 κοινή απόφαση του Πρωθυπουρ¬ 
γού και του Υπουργού Γεωργίας, για τη μεταβίβαση αρμο¬ 
διοτήτων, αποφασίζουμε: 

1. Εγκρίνουμε την δημιουργία και κατασκευή πνευματι¬ 
κού, πολιτιστικού και Οικολογικού Κέντρου (πάρκου) από 
την αστική μη κερδοσκοπικού χαραχτήρα εταιρία με την 
επωνυμία «ΛΙΚΝΟ ΠΟΛΙΤΙΣΤΙΚΗ ΕΤΑΙΡΙΑ». Η δημιουργία 
του ανωτέρω κέντρου θα γίνει σε έκταση 528,550 τ.μ., 
ιδιοκτησίας της εκ των εταίρων «ΛΙΚΝΟ Α.Ε.» ήδη εισφερ- 
τέας στην «ΛΙΚΝΟ ΠΟΛΙΤΙΣΤΙΚΗ ΕΤΑΙΡΙΑ», κειμένη στην 
Κοινότητα Κατακαλίου Κορινθίας. 

2. Το Πνευματικό, Πολιτιστικό και Οικολογικό Κέντρο 
«ΛΙΚΝΟ» θα περιλαμβάνει Πινακοθήκη, Διεθνές Κέντρο 
Εικαστικών Τεχνών, θέατρο, Διεθνές Κέντρο θεάτρου, 
Κέντρο Φιλοξενίας ανθρώπων των γραμμάτων και των τε¬ 
χνών και λοιπές εγκαταστάσεις εξυπηρετούσες πολιτιστι¬ 
κές εκδηλώσεις. 

3. Οι ανωτέρω εγκαταστάσεις θα δημιουργηθούν σε 
άγονο τμήμα της αναφερθείσης εκτάσεως και θα καλύ¬ 
πτουν ποσοστό όχι ανώτερο του 10% του συνολικού εμβα- 
δού, κατά τα ειδικώς στις συνυποβληθείσες μελέτες προ- 
βλεπόμενα. 

4. Η παρούσα έγκριση ως και κάθε άλλη που ήθελε σε 
εκτέλεσή της εκδοθεί, ισχύει και γιατί το τυχόν με τους 
ίδιους σκοπούς συσταθησόμενο από των «ΛΙΚΝΟ ΠΟΛΙΤΙ¬ 
ΣΤΙΚΗ ΕΤΑΙΡΙΑ» και «ΛΙΚΝΟ Α.Ε.» κοινωφελές ίδρυμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1993 

οι ΥΠΟΥΡΓΟΙ 

ΠΟΛΙΤΙΣΜΟΥ ΥΦΥΠΟΥΡΓΟΣ ΓΕΩΡΓΙΑΣ 

ΜΕΛΙΝΑ ΜΕΡΚΟΥΡΗ ΦΛ. ΚΩΝΣΤΑΝΤΙΝΟΥ 

- ♦ - 

Αριθ. Γ4/1822 . (2) 

Δαπάνες Σχολικών Αγώνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 παράγραφος 2, του άρ¬ 
θρου 63 του Ν. 1566/1985 «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις» ΦΕΚ 167/30.9.1985 τ. Α\ 

2. Την αριθ. Γ4/931 /13.11.1986 κανονιστική απόφαση 
περί «Σχολικών Αθλητικών Εκδηλώσεων» ΦΕΚ 99/ 
26.2.1987 τ. Β', που κυρώθηκε με το άρθρο 16 του Ν. 
1824/88 και 

3. Την αριθ. 2062225/6876/0022/1.10.1993 από¬ 
φαση του Υπουργείου Οικονομικών «Αναπροσαρμογή 
ημερησίας εκτός έδρας αποζημίωσης κ.λπ.» ΦΕΚ 807/ 
6.10.1993 τ. Β', αποφασίζουμε: 

Τροποποιούμε την αριθ. Φ1/Γ4/69/29.12.1992 
υπουργική απόφαση (ΦΕΚ 45/4.2.1993 τ. Β') και καθορί¬ 
ζουμε από 1.1.1994 τις δαπάνες για την διεξαγωγή των 
σχολικών αγώνων και πρωταθλημάτων ως εξής: 

Α' ΑΠΟΖΗΜΙΩΣΗ ΜΕΤΕΧΟΝΤΩΝ ΣΕ ΣΧΟΛΙΚΟΥΣ ΑΓΩ¬ 
ΝΕΣ 

1. Αποζημίωση προέδρου και μελών Κεντρικής Οργα¬ 
νωτικής Επιτροπής του Υπουργείου Εθνικής Παιδείας και 
θρησκευμάτων 100.000 δρχ. για κάθε μέλος για ολό¬ 
κληρο το σχολικό έτος. 

2. Αποζημίωση προέδρου και μελών Οργανωτικών Επι¬ 
τροπών των Νομαρχιών 70.000 δρχ. για κάθε μέλος για 
ολόκληρο το σχολικό έτος. 

2α. Η αποζημίωση του προέδρου και των μελών της Ορ¬ 
γανωτικής Επιτροπής αυξάνεται σε 100.000 δρχ. σε όλες 
τις Νομαρχίες που λειτουργούν περισσότερα από 140 
σχολεία Δευτεροβάθμιας Εκπαίδευσης. 

3. Αποζημίωση συνοδών 3.000 δρχ. ημερησίως. 

4. Αποζημίωση διαιτητών 4.000 δρχ. για κάθε αγώνα. 

5. Αποζημίωση κριτών (σημειωτή, χρονομέτρη κ.λπ.) 
αθλοπαιδιών 3.000 δρχ. για κάθε αγώνα. 

6. Αποζημίωση κριτών στίβου (έφοροι, κριτές, χρονομέ¬ 
τρες, γραμματείς κ.λπ.) 3.000 δρχ. ημερησίως για πρωϊνή 
απασχόληση και 3.000 δρχ. ημερησίως για απογευματινή 
απασχόληση. 

7. Αποζημίωση κριτών κολύμβησης (κριτές, χρονομέ¬ 
τρες, γραμματείς κ.λπ.) 3.000 δρχ. ημερησίως. 

8. Αποζημίωση κριτών δρόμου επί ανωμάλου εδάφους 
(κριτές, χρονομέτρες, γραμματείς κ.λπ.) 3.000 δρχ. ημε¬ 
ρησίως. 

9. Αποζημίωση κριτών ενόργανης γυμναστικής (κριτές, 
γραμματείς κ.λπ.) 3.000 δρχ. ημερησίως. 

10. Αποζημίωση ιατρών 8.000 δρχ. ημερησίως για 
πρωινή απασχόληση και 8.000 δρχ. ημερησίως για απο¬ 
γευματινή απασχόληση. Σε περίπτωση που η απασχόληση 


είναι την ίδια ημέρα πρωί και απόγευμα η αποζημίωση θα 
είναι 12.000 δρχ. ημερησίως. 

11. Αποζημίωση μέλους της Κεντρικής Οργανωτικής 
Επιτροπής για κάθε εποπτεία 6.000 δρχ. 

12. Αποζημίωση Σχολικού Σύμβουλου Φυσικής Αγωγής, 
Προέδρου και Αντιπροέδρων Νομαρχιακών Οργανωτικών 
Επιτροπών για κάθε εποπτεία 4.000 δρχ. Δικαιολογούνται 
για κάθε έναν εξ αυτών μέχρι 20 εποπτείες. Η αποζημί¬ 
ωση για εποπτείες των Σχολικών Συμβούλων Φυσικής 
Αγωγής καταβάλλονται από τον νομό έδρας τους ανεξάρ¬ 
τητα αν έγιναν και σε άλλους νομούς. 

Τα μέλη των Οργανωτικών Επιτροπών που δεν μετέχουν 
οτις συνεδριάσεις και σε κάθε περίπτωση δεν επιδεικνύ¬ 
ουν το ενδιαφέρον τους για την καλύτερη δυνατή διεξα¬ 
γωγή των αγώνων δεν δικαιούνται την αποζημίωση. Οι 
αμοιβές καταβάλλονται με ονομαστικές καταστάσεις θε¬ 
ωρημένες από τον πρόεδρο και τον γραμματέα της Οργα¬ 
νωτικής Επιτροπής από τα Χ.Ε.Π. που εκδίδονται σε κάθε 
νομό. Οι αμοιβές της Κεντρικής Οργανωτικής Επιτροπής 
καταβάλλονται κατά τον ίδιο τρόπο από τις πιστώσεις των 
σχολικών αγώνων. 

Οι καθηγητές Φυσικής Αγωγής που είναι μέλη Οργανω¬ 
τικών Επιτροπών μπορούν να συμμετάσχουν στους σχολι¬ 
κούς αγώνες σαν διαιτητές, κριτές κ.λπ. δικαιουμένων την 
προβλεπόμενη αποζημίωση εφόσον δεν υπάρχουν άλλοι 
καθηγητές να προσφέρουν τις υπηρεσίες τους. Ο μέγι¬ 
στος αριθμός αγώνων που μπορούν να συμμετάσχουν ορί¬ 
ζεται στους είκοσι (20). 

Ο υπόλογος Χ.Ε.Π. κάθε νομού καταβάλλει τις αμοιβές 
για κάθε άθλημα ξεχωριστά και με διαφορετικές καταστά¬ 
σεις για τα Λύκεια - Γυμνάσια - Δημοτικά Σχολεία αμέσως 
μετά το τέλος του αθλήματος. Αντίγραφο των καταστά¬ 
σεων υποβάλλεται στο Υπ. Ε.Π.Θ. 

Οι αμοιβές για τα εσωτερικά πρωταθλήματα των σχο¬ 
λείων καταβάλλονται από το Χ.Ε.Π. του νομού με ξεχωρι¬ 
στές ονομαστικές καταστάσεις για κάθε σχολείο θεωρη¬ 
μένες από τον Διευθυντή του σχολείου και τον Προϊστά¬ 
μενο του Γ ραφείου Φυσικής Αγωγής. Οι αμοιβές καθορί¬ 
ζονται κατά αθλήματα όπως παρακάτω: 

1. Καλαθοσφαίριση, Πετοσφαίριση, Χειροσφαίριση, 
Ποδόσφαιρο. Χορηγείται εφάπαξ αποζημίωση σε έναν 
μόνο καθηγητή Φυσικής Αγωγής για κάθε άθλημα κατά 
φύλο: 

α' Δρχ. 3.000 εφόσον μετέχουν μέχρι 4 ομάδες. 

β' Δρχ. 6.000 εφόσον μετέχουν από 5 μέχρι 8 ομάδες. 

γ' Δρχ. 9.000 εφόσον μετέχουν 9 ομάδες και άνω. 

2. Δρόμος σε Ανώμαλο Έδαφος, Κολύμβηση, Ενόργανη 
Γυμναστική. Χορηγείται εφάπαξ αποζημίωση σε έναν 
μόνο καθηγητή Φυσικής Αγωγής για κάθε άθλημα εκ 
3.000 δρχ. 

3. Στίβος. Χορηγείται εφάπαξ αποζημίωση σε δύο μόνο 
καθηγητές Φυσικής Αγωγής εκ 3.000 δρ. 

Β' ΔΑΠΑΝΕΣ ΜΕΤΑΚΙΝΗΣΗΣ - ΔΙΑΜΟΝΗΣ - ΔΙΑΤΡΟ¬ 
ΦΗΣ 

Οι δαπάνες μετακίνησης - διαμονής - διατροφής μαθη¬ 
τών, συνοδών, διαιτητών, μελών Νομαρχιακών Οργανωτι¬ 
κών Επιτροπών βαρύνουν τα Χ.Ε.Π. των νομών και αφο¬ 
ρούν: 

1. Δαπάνες εισιτηρίων μετάβασης - επιστροφής με τα 
συνήθη μέσα συγκοινωνίας. Δικαιολογείται αεροπλάνο 
μόνο στις μετακινήσεις από ή σε νησιά. Στους νομούς που 

παρουσιάζεται πρόβλημα στην συγκοινωνιακή επικοινωνία 
δικαιολογείται ναύλωση λεωφορείου ή ταξί έπειτα από 
έγκριση της Οργανωτικής Επιτροπής. Μίσθωση λεωφο¬ 
ρείου ή ταξί επιτρέπεται και σε κάθε περίπτωση που το 
συνολικό κόστος δαπάνης είναι μικρότερο. 

2. Δαπάνες διαμονής - διατροφής για κάθε μαθητή - 
αθλητή, συνοδό και διαιτητή ή κριτή που ακολουθεί αθλη¬ 
τική αποστολή μετακινούμενου εκτός των ορίων του νο¬ 
μού μέχρι 10.000 δρχ. το ανώτατο για κάθε ημέρα με δια- 
νυκτέρευση. Σε περίπτωση που δεν υπάρχει διανυκτέ- 
ρευοη δικαιολογείται δαπάνη ανά άτομο μέχρι 3.000 δρχ. 
το ανώτατο για ένα γεύμα ή μέχρι 6.000 δρχ. το ανώτερο 
για δύο γεύματα. Δεύτερο γεύμα δικαιολογείται μόνο αν η 
επιστροφή γίνει μετά την 10η εσπερινή. Στην περίπτωση 
του δευτέρου γεύματος θα πρέπει να προσκομισθεί βε¬ 
βαίωση από τον συγκοινωνιακό φορέα ότι δεν υπήρχε δυ¬ 
νατότητα επιστροφής νωρίτερα και να αναφέρεται η ακρι¬ 
βής ώρα επιστροφής. 

3. Δαπάνες διατροφής σε μετακινούμενους εντός των 
ορίων του νομού δικαιολογούνται μόνο: 

α. Στην περίπτωση που η μετακίνηση είναι μεταλύτερη 
των 50 χιλιομέτρων (άθροισμα χιλιομέτρων μετάβασης και 
επιστροφής) οπότε για κάθε μαθητή - αθλητή και συνοδό 
δικαιολογούνται δαπάνες για ένα ή δύο γεύματα σύμφωνα 
με την προηγούμενη παράγραφο. 

β. Στην περίπτωση που δεν υπάρχει συγκοινωνιακό μέ¬ 
σον για επιστροφή την ίδια ημέρα, οπότε, για κάθε μαθητή 
- αθλητή και συνοδό δικαιολογείται δαπάνη 10.000 δρχ. 
το ανώτερο στην οποία περιλαμβάνεται και η διαμονή. 
Στην περίπτωση αυτή πρέπει να προσκομισθεί σχετική βε¬ 
βαίωση από τον συγκοινωνιακό φορέα. 

4. Δαπάνες για διαμονή μετακινουμένων εντός του νο¬ 
μού δεν δικαιολογούνται εκτός της περιπτ. Β' 3β' της πα- 
ρούσης απόφασης ή της περιπτώσεως αγώνων που διαρ¬ 
κούν πέραν της μίας ημέρας. 

5. Δαπάνες πλήρους ιατρικής κάλυψης μαθητών - συνο¬ 
δών - μελών οργανωτικών επιτροπών σε περίπτωση ατυ¬ 
χήματος κατά την διάρκεια προγραμματισμένων σχολικών 
αγώνων καθώς και την μετακίνητή τους για συμμετοχή 
στους αγώνες αυτούς. 

6. Δαπάνες μετακίνησης εντός του ιδίου νομού διαιτη¬ 
τών - κριτών που δεν ακολουθούν αθλητική αποστολή. 
Καταβάλλονται τα προβλεπόμενα οδοιπορικά έξοδα και, 
εφόσον η απόσταση μετακίνησης (άθροισμα χιλιομέτρων 
μετάβασης και επιστροφής) υπερβαίνει τα 50 χιλιόμετρα, 
η προβλεπόμενη από την παράγραφο Β'3α της παρούσης 
απόφασης αποζημίωση. Δεν δικαιολογείται δαπάνη διανυ- 
κτέρευσης. 

7. Δαπάνες μετακίνησης εκτός του νομού διαιτητών 
που δεν ακολουθούν αθλητική αποστολή και αφορούν 
συμμετοχή τους σε Πανελλήνιους Σχολικούς Αγώνες ή 
Σχολικούς Αγώνες Γ' Φάσης (αγώνες μεταξύ νομών). Κα¬ 
ταβάλλονται από τον διοργανωτή των αγώνων οδοιπορικά 
έξοδα και ημερήσια αποζημίωση εφαρμοζομένων των 
περί οδοιπορικών εξόδων και ημερησίας αποζημίωσης 
διατάξεων. 

Οι δαπάνες διαμονής - διατροφής και διακίνησης εντός 
της Ελλάδος των Κυπρίων μαθητών - αθλητών που μετέ¬ 
χουν στους Πανελλήνιους Σχολικούς Αγώνες και των συ¬ 
νοδών τους βαρύνουν τις πιστώσεις των σχολικών αγώνων. 


Γ' ΑΛΛΕΣ ΔΑΠΑΝΕΣ 

Δικαιολογούνται οι παρακάτω δαπάνες: 

1. Δαπάνες μεταφοράς αθλητικού υλικού. 

2. Δαπάνες για την οργάνωση των αγώνων Β’ Φάσης 
(νομού). Περιλαμβάνονται δαπάνες για γραφική ύλη - ερ¬ 
γατικά - χρήση μεγαφωνικής συσκευής. 

3. Δαπάνες για την οργάνωση σχολικών αγώνων Γ' Φά¬ 
σης και Τελικής Πανελλήνιας Φάσης. Περιλαμβάνονται οι 
δαπάνες διαφήμισης, προγραμμάτων, εκδηλώσεων, 
αγορά ή ενοικίαση κομπιούτερ και ηλεκτρονικών μέσων 
απαραίτητων για την οργάνωση των αγώνων και κάθε άλλη 
δαπάνη που ήθελε προκύψει και εγκρίθηκε από την Κε¬ 
ντρική Οργανωτική Επιτροπή. Οι δαπάνες αυτές καλύπτο¬ 
νται από τα X. Ε. Π. του νομού όπου διοργανώνονται οι αγώ¬ 
νες. 

4. Δαπάνες για την αγορά αναλωσίμων αθλητικών υλι¬ 
κών (μπάλες, αριθμοί), μετά από έγκριση της Κεντρικής 
Οργανωτικής Επιτροπής. 

5. Δαπάνες διεθνών μαθητικών αθλητικών συναντή¬ 
σεων. Οι δαπάνες αυτές καλύπτονται από τις πιστώσεις 
των σχολικών αγώνων του Υπ. Ε.Π.Θ. σύμφωνα με την 
ανάλυση δαπάνης που καθορίζεται με υπουργική από¬ 
φαση για κάθε συνάντηση. 

6. Δαπάνες εγγραφής ή συνδρομής σε διεθνείς Ομο¬ 
σπονδίες Αθλητισμού, καθώς και δαπάνες συμμετοχής σε 
διεθνή συνέδρια. Οι δαπάνες αυτές καλύπτονται από τις 
πιστώσεις των σχολικών αγώνων του Υπ. Ε.Π.Θ. 

Με τις διατάξεις της απόφασης αυτής προκαλείται επι¬ 
πλέον δαπάνη 5.000.000 δρχ. και η σχετική πίστωση είναι 
εγγεγραμμένη στον προϋπολογισμό του Υπ. Ε.Π.Θ. και 
στον φορέα Φ 10 και Κ.Α. 5182. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 15 Δεκεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
- -4 - 

Αριθ. Β7/35 (3) 

Έγκριση Προγράμματος Μεταπτυχιακών Σπουδών του 

Διατμηματικού Προγράμματος Διδασκαλίας της Νέας 

Ελληνικής ως Ξένης Γλώσσας της Φιλοσοφικής Σχολής 

του Ε.Κ.Π.Α. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/1985, όπως τροποποιή¬ 
θηκε με το άρθρο 27 του Ν. 2081/92 (τ. Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δραχμών εις βάρος 
του Κρατικού Προϋπολογισμού, η οποία θα καλυφθεί από 
τον Προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 5299 με αντίστοιχη αύ¬ 
ξηση του προϋπολογισμού του Εθνικού και Καποδιστρια- 
κού Πανεπιστημίου Αθηνών, αποφασίζουμε: 

Εγκρίνουμε την λειτουργία του Διατμηματικού Προ¬ 
γράμματος μεταπτυχιακών Σπουδών Διδασκαλίας της 

Νέας Ελληνικής ως Ξένης Γλώσσας της Φιλοσοφικής Σχο¬ 
λής του Εθνικού και Καποδιστριακού Πανεπιστημίου Αθη¬ 
νών, το οποίο κατάρτισε η Διοικούσα Επιτροπή του Δια- 
τμηματικού Προγράμματος της Φιλοσοφικής Σχολής στη 
συνεδρίασή της κατά την 14.7.1993 και ενέκρινε η Σύ¬ 
γκλητος Ειδικής Σύνθεσης στη συνεδρίασή της κατά την 
15.7.1993 και το οποίο έχει ως εξής: 

Άρθρο 1 

Γενικές διατάξεις 

Το Διατμηματικό Πρόγραμμα Διδασκαλίας της Νέας Ελ¬ 
ληνικής ως Ξένης Γλώσσας το οποίο λειτουργεί στη Φιλο¬ 
σοφική Σχολή του Πανεπιστημίου Αθηνών, σύμφωνα με 
τις διατάξεις της παρ. 12 του άρθρου 24 του Ν. 1268/82 
οργανώνει και λειτουργεί από το ακαδημαϊκό έτος 1993 - 
1994 Πρόγραμμα Μεταπτυχιακών Σπουδών με τον τίτλο: 
«Διδασκαλία της Νέας Ελληνικής ως Ξένης Γλώσσας». 

Άρθρο 2 

Αντικείμενο - Σκοπός , 

Σκοπός του προγράμματος είναι η προαγωγή και η ανά¬ 
πτυξη της έρευνας στη διδασκαλία της νέας Ελληνικής ως 
ξένης γλώσσας. 


Ειδικότερα, το πρόγραμμα αποσκοπεί στην κατάρτιση 
στελεχών - ειδικών σε θέματα διδακτικής μεθοδολογίας 
και αξιολόγησης της διδασκαλίας της νέας ελληνικής ως 
ξένης γλώσσας σε παιδιά, εφήβους και ενηλίκους (κατάρ¬ 
τιση αναλυτικών προγραμμάτων, σύνταξη διδακτικού υλι¬ 
κού, εφαρμογή μεθόδων διδασκαλίας και αξιολόγησης). 

Άρθρο 3 

Μεταπτυχιακοί τίτλοι 

Το πρόγραμμα απονέμει: 1) Μεταπτυχιακό Δίπλωμα Ει¬ 
δίκευσης στη Διδασκαλία της Νέας Ελληνικής ως Ξένης 
Γλώσσας και 2) Διδακτορικό Δίπλωμα. 

Άρθρο 4 

Κατηγορίες πτυχιούχων 

Στο πρόγραμμα γίνονται δεκτοί πτυχιούχοι των Ελληνι¬ 
κών Τμημάτων των Φιλοσοφικών Σχολών των ΑΕΙ της ημε¬ 
δαπής ή αντιστοίχων της αλλοδαπής, κατά προτεραιότητα 
πτυχιούχοι των Τμημάτων Ελληνικής Φιλολογίας. 

Άρθρο 5 
Χρονική διάρκεια 

Η χρονική διάρκεια για την απονομή τίτλου ορίζεται για 
το Μεταπτυχιακό Δίπλωμα Ειδίκευσης σε τέσσερα (4) δι¬ 
δακτικά εξάμηνα και για το Διδακτορικό Δίπλωμα επιπλέον 
τρία (3) διδακτικά εξάμηνα. 

Άρθρο 6 

Πρόγραμμα μαθημάτων 

Το πρόγραμμα των μαθημάτων προβλέπει θεωρητική 
διδασκαλία, ειδικά σεμινάρια, πρακτική άσκηση και εκπό¬ 
νηση διπλωματικής μελέτης. Το ενδεικτικό πρόγραμμα 
των τεσσάρων πρώτων εξαμήνων έχει ως εξής: 


Α' Εξάμηνο 

1. Εισαγωγή στην Εφαρμοσμένη Γλωσσολογία 3 ώρες 

2. Νέα Ελληνική Γλώσσα I (Φωνητική/ 

Φωνολογία Μορφολογία 3 ώρες 

3. Σεμινάριο: Υποστήριξη διδασκαλίας της 

Νέας Ελληνικής ως ξένης γλώσσας 3 ώρες 

Β' Εξάμηνο 

1. Εισαγωγή στην Επικοινωνιακή μέθοδο 3 ώρες 

(θεωρία - Εφαρμογή) 

2. Νέα Ελληνική Γλώσσα II (Λεξιλόγιο: ανάλυ- 

ση-ασκήσεις) 3 ώρες 

3. Σεμινάριο: Εισαγωγή στους Η/Υ - Χρήση 
του Διδακτικού λογισμικού στη διδασκαλία της 

Νέας Ελληνικής ως ξένης γλώσσας) 3 ώρες 

4. Μεθοδολογία επιστημονικής έρευνας: συγ¬ 
γραφή διπλωματικής εργασίας 3 ώρες 

Γ' Εξάμηνο 

1. Αντιπαραβολική ανάλυση - ανάλυση λαθών 3 ώρες 

2. Νέα Ελληνική Γλώσσα III (Σύνταξη) 3 ώρες 

3. Σεμινάριο: ανάλυση κειμένου (απλού - λο¬ 
γοτεχνικού: θεωρία - εφαρμογή ή μετάφραση) 5 ώρες 

4. Μεθοδολογία επιστημονικής έρευνας: συγ¬ 
γραφή διπλωματικής εργασίας 3 ώρες 

ΔΈξάμηνο 

1. Τεχνικές διδασκαλίας - Πρακτική άσκηση 

στην τάξη 5 ώρες 

2. Διδακτική - Αξιολόγηση διδακτικού υλικού 3 ώρες 

3. Σεμινάριο: εκπαιδευτική τεχνολογία - οπτι- 

κοακουστικά μέσα 5 ώρες 

4. Μεθοδολογία επιστημονικής έρευνας: συγ¬ 
γραφή διπλωματικής εργασίας 4 ώρες 

Η συγγραφή διδακτορικής διατριβής ισοδυναμεί με 
τριάντα πέντε (35) διδακτικές μονάδες. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε είκοσι (20). 

Αρθρο 8 
Προσωπικό 

Το Διατμηματικό Πρόγραμμα Διδασκαλίας της Νέας Ελ¬ 
ληνικής ως Ξένης Γλώσσας έχει οργανωθεί και λειτουργεί, 
από το 1991, στη Φιλοσοφική Σχολή από το Τμήμα Φιλο¬ 
λογίας και το Τμήμα Φιλοσοφίας, Παιδαγωγικής και Ψυχο¬ 
λογίας. Τα δύο αυτά Τμήματα διαθέτουν περισσότερους 
των εκατό (100) μελών ΔΕΠ. Οίκοθεν νοείται ότι την κύρια 
ευθύνη για την επιστημονική οργάνωση και εποπτεία του 
προγράμματος έχει ο Τομέας Γλωσσολογίας του Τμήμα¬ 
τος Φιλολογίας. Επίσης, το Διατμηματικό Πρόγραμμα συ¬ 
νεργάζεται με τα άλλα ελληνικά και ξενόγλωσσα τμήματα 
της Φιλοσοφικής Σχολής. 

Άρθρο 9 

Υλικοτεχνική υποδομή 

Η υπάρχουσα υλικοτεχνική υποδομή του Διατμηματικού 
Προγράμματος κρίνεται επαρκής για τη λειτουργία του 
προτεινόμενου μεταπτυχιακού προγράμματος. 

Στο Τ μήμα Φιλολογίας σήμερα λειτουργούν: 1) Σπουδα¬ 
στήριο Κλασσικής Φιλολογίας, 2) Σπουδαστήριο Βυζαντι¬ 
νής και Νεοελληνικής Φιλολογίας, 3) Σπουδαστήριο 

Γλωσσολογίας, 4) Σπουδαστήριο Λαογραφίας και 5) Εργα¬ 
στήριο Φωνητικής και Υπολογιστικής Γλωσσολογίας. 

Στο Τμήμα Φιλοσοφίας, Παιδαγωγικής και Ψυχολογίας 
σήμερα λειτουργούν οι παρακάτω ερευνητικές και συμ¬ 
βουλευτικές μονάδες: 1) Εργαστήριο Πειραματικής Ψυχο¬ 
λογίας, 2) Ψυχομετρικό Εργαστήριο, 3) Συμβουλευτικό 
Κέντρο για Φοιτητές του Πανεπιστημίου Αθηνών, 4) Βι¬ 
βλιοθήκη Τομέα Ψυχολογίας, 5) Εργαστήριο Πειραματι¬ 
κής Παιδαγωγικής, 6) Βιβλιοθήκη Τομέα Παιδαγωγικής και 
7) Σπουδαστήριο Φιλοσοφίας. 

Επίσης, για την πρακτική άσκηση και τη δοκιμαστική 
εφαρμογή διδακτικού υλικού, των μεθόδων διδασκαλίας 
και αξιολόγησης θα αξιοποιηθούν οι ξένοι σπουδαστές της 
ελληνικής οι οποίοι φοιτούν στο Διδασκαλείο του Πανεπι¬ 
στημίου, καθώς και οι υπότροφοι του Προγράμματος ΘΥ- 
ΕΣΠΑ του Πανεπιστημίου. 

Αρθρο 10 

Διάρκεια λειτουργίας 

Το πρόγραμμα θα λειτουργήσει για μια δετία. 

Αρθρο 11 

Κόστος λειτουργίας 

Δεν απαιτούνται πρόσθετες δαπάνες, εκτός από ένα 
ποσό της τάξεως των 1.500.000 δρχ. για κάθε ακαδη¬ 
μαϊκό έτος, το οποίο θα διατεθεί για τρέχοντα έξοδα λει¬ 
τουργίας του Προγράμματος (γραφική ύλη, φωτοαντί¬ 
γραφα). 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Δεκεμβρίου 1993 

Ο ΥΠΟΥΡΓΟΙ 

ΔΗΜΗΤΡ10Σ ΦΑΤΟΥΡΟΙ 

-φ- 

Αριθ. Γ4/1821 (4) 

Συμπλήρωση Γ4/1770/30.11.1993 απόφασης Υπουργού 
Εθνικής Παιδείας και θρησκευμάτων. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Εχοντας υποψρ 

1. Τις διατάξεις του άρθρου 47 παρ. 2 και του άρθρου 
63 του Ν. 1566/1985 -Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις» (ΦΕΚ 167/30.9.1985 τ.Α). 

2. Την αριθ. Γ4/931/671/13.11.1986 Κανονιστική 
Απόφαση «Σχολικές Αθλητικές Εκδηλώσεις» (ΦΕΚ 99/ 
26.2.4987 τ.Β') που κυρώθηκε με το άρθρο 16 του Ν. 

1824/88 (ΦΕΚ 296/30.9.1988 τ.Α ). 

3. Την αριθ. Γ4/1770/30.11.1993 Απόφαση «Αθλητι¬ 
κές Δραστηριότητες Σχολείων Δευτεροβάθμιας και Πρω¬ 
τοβάθμιας Εκπαίδευσης» (ΦΕΚ 908/17.12.1993 τ.Β'). 

4. Την αριθ. 4/11086/93 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων, για τη μεταβίβαση αρμοδιοτήτων, αποφασί¬ 
ζουμε: 

Τροποποιούμε το εδάφιο ε' και προσθέτουμε εδάφιο 


στ' στην παράγραφο 1.1.1. της Γ4/1770/30 11.1993 Από¬ 
φασης όπως παρακάτω: 

ε' Από δύο Διοικητικούς Υπαλλήλους που υπηρετούν 
κατά προτίμηση στην Διεύθυνση Φυσικής Αγωγής του 
Υπ.Ε.Π.Θ. με αρμοδιότητα τα οικονομικά θέματα των σχο¬ 
λικών αγώνων ως μέλη. 

στ' Από τους Διευθυντές Σπουδών Δευτεροβάθμιας και 
Πρωτοβάθμιας Εκπαίδευσης του Υπ. Ε.Π.Θ. ως μέλη. 

Από τις διατάξεις της Απόφασης αυτής προκαλείται επι¬ 
πλέον δαπάνη 200.000 δρχ. και η σχετική πίστωση είναι 
εγγεγραμμένη στον προϋπολογισμό του Υπ.Ε.Π.Θ. και 
στον φορέα Φ 10 και Κ.Α. 5182. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 1993 

ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

-♦- 

Αριθ. 58 (5) 

Δυνατότητα εκλογής του ασφαλιστικού τους φορέα από 
τους υπαλλήλους του ΕΟΤ που υπηρετούν σε χώρες 
εκτός ΕΟΚ. 

ΟΙ ΥΠΟΥΡΓΟ» ΤΟΥΡΙΣΜΟΥ ΚΑΙ ΥΓΕΙΑΣ 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του Α.Ν. 1565/50 όπως κυρώθηκε από 
το Ν. 1624/51 και με τις μεταγενέστερες τροποποιήσεις 
και συμπληρώσεις ισχύει σήμερα. 

β) Το Π.Δ. 455/93 (ΦΕΚ 189/Α/13.10.93) «περί διορι¬ 
σμού μελών της Κυβέρνησης». 

γ) Το άρθρο 5 παρ. 3 του Ν. 2160/93 (ΦΕΚ 118/Α/ 

19.7.93) ρυθμίσεις στον Τουρισμό και άλλες διατάξεις. 

δ) Το άρθρο 11 του Ν. 2162/93 (ΦΕΚ 120/Α/ 

26.7.93) . 

ε) Το άρθρο 5 παρ. 2 του Π.Δ. 459/93 (ΦΕΚ 193/Α/ 

15.11.93) «Ανασύσταση του Υπουργείου Τουρισμού και 
καθορισμός των αρμοδιοτήτων του», αποφασίζουμε: 

Οι υπάλληλοι του ΕΟΤ που υπηρετούν σε χώρες εκτός 
ΕΟΚ με τις οποίες το ΙΚΑ δεν έχει υπογράψει, διμερείς 
συμβάσεις για παροχή ιατροφαρμακευτικής και νοσοκο¬ 
μειακής περίθαλψης μπορούν από 19.7.1993 με αίτησή 
τους να επιλέγουν την συνέχιση της ασφάλισής τους στο 
ΙΚΑ ή σε επιτόπιο ασφαλιστικό φορέα, αν υπάρχει αυτή η 
δυνατότητα. Το ποσοστό των ασφαλίστρων που αναλογεί 
στον εργοδότη βαρύνει τον ΕΟΤ. 

Η ανάθεση της ασφάλισης στον συγκεκριμένο φορέα 
της αλλοδαπής εγκρίνεται από τον Γενικό Γραμματέα 
ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1993 

/ 

ΟΙ ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΤΟΥΡΙΣΜΟΥ 

Δ. ΚΡΕΜΑΓΠΝΟΣ ΔΙΟΝ. ΛΙΒΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 108640 (6) 

Εγκατάσταση και λειτουργία ερασιτεχνικών σταθμών 

ασυρμάτου στην Ελλάδα από αλλοδαπούς αδειούχους 

ραδιοερασιτέχνες. 

ΟΙ ΥΠΟΥΡΓΟΙ ΕΞΩΤΕΡΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Τις διατάξεις του άρθρου 3 του ν. 1780/1988 «Τρο¬ 
ποποίηση και συμπλήρωση του ν.δ. 1244/1972 (περί λει¬ 
τουργίας ερασιτεχνικών και πειραματικών σταθμών ασυρ¬ 
μάτου, ειδικών ραδιοδικτύων και ιδρύσεως Υπηρεσίας 
Ελέγχου Ραδιοεκπομπών) και άλλες διατάξεις» ΦΕΚ 114/ 
Α/3.6.1988. 

β. Τις διατάξεις του Ν.Δ. 1244/92 «περί λειτουργίας 
ερασιτεχνικών και πειραματικών σταθμών ασυρμάτου, ει¬ 
δικών ραδιοδικτύων και ιδρύσεως Υπηρεσίας Ελέγχου Ρα¬ 
διοεκπομπών» ΦΕΚ 181/Α/16.10.1972. 

γ. Τις διατάξεις του Π.Δ. 271/1976 «περί λειτουργίας 
ερασιτεχνικών και πειραματικών σταθμών ασυρμάτου, ει¬ 
δικών ραδιοδικτύων ως και οργανώσεως Υπηρεσίας Ελέγ¬ 
χου Ραδιοεκπομπών» ΦΕΚ 102/Α/30.4.76. 

δ. Τις διατάξεις του άρθρου 2 του Ν. 2077/1992 «Κύ¬ 
ρωση της συνθήκης για την Ευρωπαϊκή Ένωση και των 
σχετικών πρωτοκόλλων κ.λπ.». 

ε. Τις διατάξεις των άρθρων 1 και 2 του Ν. 1338/1983 
«Εφαρμογή του κοινοτικού δικαίου (άρθρο 2, περίπτωση 
δ> (ΦΕΚ 34/Α/1983). 

στΓΤις-διατάξεις-του-άρθρου-22-του-Ρ1.Δ.—147/-1992- 
(ΦΕΚ 72/Α/1992) «Οργανισμός του Υπουργείου Μετα¬ 
φορών και Επικοινωνιών». 

ζ. Την απόφαση 32 (ΦΕΚ 832/Β/1993) του Πρωθυ¬ 
πουργού περί καθορισμού αρμοδιοτήτων του Αναπληρωτή 
Υπουργού Εξωτερικών. 

η. Την σύσταση Τ/Π 61 -01 της Ευρωπαϊκής Συνδιάσκε¬ 
ψης Ταχυδρομείων και Τηλεπικοινωνιών (ΟΕΡΤ). 

θ. Την αναγκαιότητα για διευκόλυνση της υπηρεσίας 
ραδιοερασιτέχνη στα πλαίσια της Ευρωπαϊκής Ένωσης 
καθώς και την διευκόλυνση της ελεύθερης διακίνησης καί 
της τουριστικής ανάπτυξης, αποφασίζουμε: 

Αρθρο 1 

Αδειούχοι ραδιοερασιτέχνες προερχόμενοι 
από χώρες - μέλη του Ευρωπαϊκού 
Οικονομικού χώρου (ΕΟΧ) 

1. Οι αδειούχοι ραδιοερασιτέχνες που είναι υπήκοοι χώ¬ 
ρας μέλους του Ευρωπαϊκού Οικονομικού Χώρου (χώρες 
της Ευρωπαϊκής Ένωσης και Αυστρία, Σουηδία, Φιλανδία, 
Νορβηγία), έχουν δικαίωμα εγκατάστασης και λειτουργίας 
ερασιτεχνικών σταθμών ασυρμάτου κατά την διάρκεια της 
παραμονής τους στην Ελλάδα μόνο έπειτα από έκδοση 
σχετικής Ελληνικής αδείας ο τύπος της οποίας θα είναι 
σύμφωνος με την Σύσταση Τ/Π 61-01 της ΟΕΡΤ. 

2. Εντούτοις, εάν ο αλλοδαπός ραδιοερασιτέχνης είναι 
κάτοχος ισχύουσας άδειας που έχει εκδοθεί σύμφωνα με 
την Σύσταση Τ/Π 61 -01 της ΟΕΡΤ και τούτο δηλώνεται επί 
της αδείας του, δεν απαιτείται έκδοση Ελληνικής άδειας. 

3. Οι αδειούχοι ραδιοερασιτέχνες που είναι υπήκοοι χώ¬ 
ρας μέλους του Ευρωπαϊκού Οικονομικού Χώρου και θε- 


λήσουν να διαμείνουν μόνιμα στην Ελλάδα, μπορούν εφό¬ 
σον επιθυμούν, να λάβουν άδεια εγκατάστασης και λει¬ 
τουργίας ερασιτεχνικού σταθμού ασυρμάτου, σύμφωνα με 
τις διατάξεις που ισχύουν για τους Ελληνες πολίτες. 

Αρθρο 2 

Αδειούχοι ραδιοερασιτέχνες προερχόμενοι 
από χώρες εκτός μελών του Ευρωπαϊκού 
Οικονομικού χώρου (ΕΟΧ). 

Οι αδειούχοι ραδιοερασιτέχνες που είναι υπήκοοι χώ¬ 
ρας με την οποία υφίσταται ισχύουσα συμφωνία αμοιβαιό- 
τητος, έχουν δικαίωμα εγκατάστασης και λειτουργίας 
ερασιτεχνικών σταθμών ασυρμάτου κατά την διάρκεια της 
παραμονής τους στην Ελλάδα μόνο έπειτα από έκδοση 
σχετικής Ελληνικής αδείας. Εάν οι ραδιοερασιτέχνες αυ¬ 
τοί διαμένουν στην Ελλάδα για διάστημα μεγαλύτερο των 
τριών (3) μηνών, μπορούν εφόσον επιθυμούν, να λάβουν 
άδεια εγκατάστασης και λειτουργίας ερασιτεχνικών σταθ¬ 
μών ασυρμάτου σύμφωνα με τις διατάξεις που ισχύουν για 
τους Έλληνες πολίτες. 

Αρθρο 3 

Γ ενικές Διατάξεις 

1. Ο ενδιαφερόμενος αλλοδαπός ραδιοερασιτέχνης, 
προκειμένου να εγκαταστήσει και να λειτουργήσει ερασι¬ 
τεχνικό σταθμό ασυρμάτου στην Ελλάδα, πρέπει να φρο¬ 
ντίσει έγκαιρα για την έκδοση σχετικής Ελληνικής άδειας. 
Για την έκδοση της άδειας αυτής, πρέπει να καταθέσει ή 
_να πποπτείλει στην Διεύθυνση Τεχνικ ής και Ελέγ χ ου Επι- 
κοινωνιών του Υ.Μ.Ε. δύο (2) μήνες πριν την ημερομηνία 
εισαγωγής, εγκατάστασης και λειτουργίας του ερασιτεχνι¬ 
κού του σταθμού στην Ελλάδα, τα παρακάτω δικαιολογη- 
τικά (σε Ελληνική ή Αγγλική γλώσσα): 

α. Αίτηση στην οποία θα αναφέρει το χαρακτηριστικό 
του σήμα. 

β Φωτοαντίγραφο της ραδιοερασιτεχνικής του 
άδειας 

γ Δελτίο με τα τεχνικά χαρακτηριστικά του σταθμού. 

Η Διεύθυνση Τεχνικής και Ελέγχου Επικοινωνιών του 
Υ Μ Ε μπορεί να ζητά και άλλα δικαιολογητικά κατά περί¬ 
πτωση ι αδεια παραμονής αλλοδαπών, αντίγραφο ποινικού 
μητρώου προκειμένου για Έλληνες που απέκτησαν ρα- 
διοερασιτεχνική άδεια στην αλλοδαπή κ.λπ.). 

2 Κατά την είσοδό του στην χώρα ο αλλοδαπός ραδιοε¬ 
ρασιτέχνης πρέπει να έχει μαζί του την εκδοθείσα Ελλη¬ 
νική άδεια ή την άδεια της παραγράφου 2 του άρθρου 1 
της παρούσας Απόφασης κατά περίπτωση. Σε αντίθετη 
περίπτωση πρέπει να ζητήσει απά τις αρμόδιες αρχές την 
σφράγιση των ασυρματικών συσκευών του. 

3. Η ισχύς με την οποία επιτρέπεται να εκπέμψει ο ρα- 
διοερασιτεχνικδς πομπός καθώς και οι συχνότητες λει¬ 
τουργίας του σταθμού είναι οι προβλεπόμενες από την 
εθνική άδεια του αλλοδαπού ραδιοερασιτέχνη και πάντως 
δεν μπορούν να υπερβαίνουν τα όρια που προβλέπονται 
από την Ελληνική νομοθεσία για τις ανάλογες περιπτώ¬ 
σεις. 

4. Σχετικά με την εκχώρηση Ελληνικών χαρακτηριστι- 

κών σημάτων κλήσης θα ισχύουν τα εξής: 

α. Εάν ο αλλοδαπός ραδιοερασιτέχνης πρόκειται να πα- 
ραμείνει στην Ελλάδα για διάστημα μέχρι τριών (3) ετών 
και λειτουργεί τον σταθμό του εντός του Ελληνικού χώ¬ 
ρου, θα χρησιμοποιεί το δικό του σήμα κλήσης μετά από το 
χαρακτηριστικό 3ν (5ΙΕΠΠΑ νίΟΤΟΗ). Στην περίπτωση 
αυτή η ισχύς της αντίστοιχης Ελληνικής άδειας θα σχετίζε¬ 
ται με την ημερομηνία λήξης της εθνικής ραδιοερασιτεχνι- 
κής άδειας του αλλοδαπού ραδιοερασιτέχνη. 

β. Εάν ο αλλοδαπός ραδιοερασιτέχνης διέμεινε στην 
Ελλάδα ήδη για διάστημα τριών (3) ετών και επιθυμεί να 
παραμείνει μόνιμα στην Ελλάδα, θα του χορηγείται Ελλη¬ 
νικό σήμα κλήσης από την σειρά 3νθ (5ΙΕΗΗΑ νίΟΤΟΗ 
ΖΕΡΟ). Στην περίπτωση αυτή, η ισχύς της αντίστοιχης Ελ¬ 
ληνικής άδειας δεν θα σχετίζεται πλέον με την ημερομη¬ 
νία λήξης της εθνικής ραδιοερασιτεχνικής άδειας του αλ¬ 
λοδαπού. 

γ. Τα ΕΜηνικά χαρακτηριστικά σήματα κλήσης της 
σειρά 3νθ (3ΙΕΡΡΑ νίΟΤΟΡ ΖΕΡΟ) που έχουν εκχωρηθεί 
μέχρι την ημερομηνία ισχύος της απόφασης αυτής εξακο¬ 
λουθούν να ισχύουν. 

δ. Σε αλλοδαπούς ραδιοερασιτέχνες που έγκαιρα ζη¬ 
τούν ειδικά χαρακτηριστικά σήματα κλήσης (δρβοίεΙ οβΙΙ 
319 η), η Διεύθυνση Τεχνικής και Ελέγχου Επικοινωνιών του 
Υ.Μ.Ε. μπορεί να χορηγεί κατά περίπτωση τέτοια σήματα 
από την σειρά ϋ4 (ϋυΐ_ΙΕΤΤ ΡΟυΡ). 

5. Η λειτουργία ραδιοερασιτεχνικού πομποδέκτη επί 
αεροσκάφους απαγορεύεται. 

6. Ο αλλοδαπός ραδιοερασιτέχνης δεν δικαιούται να 
απαιτήσει προστασία ενάντια σε οποιαδήποτε παρεμ¬ 
βολή. 

7. Οι Ελληνες υπήκοοι που κατέχουν ραδιοερασιτε- 
χνική άδεια χώρας της αλλοδαπής μπορούν με αίτηση 
τους να πάρουν ελληνική άδεια με σήμα κλήσης από την 
σειρά 5νθ. Και στην περίπτωση αυτή, η ισχύς της αντί¬ 
στοιχης Ελληνικής άδειας δεν θα σχετίζεται πλέον με την 
ημερομηνία λήξης της αντίστοιχης ραδιοερασιτεχνικής 
άδειας της χώρας της αλλοδαπής. Για την έκδοση της 
άδειας αυτής ισχύουν οι διατάξεις των παραγράφων 1, 2 
και 3 του παρόντος άρθρου. 

Αρθρο 4 

Κάλυψη δαπανών - καταργούμενες διατάξεις 
ισχύς της απόφασης 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η εφαρμογή της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως οπότε και 
καταργείται η 65610/4.4.1989 κοινή απόφαση των 
Υπουργών Εξωτερικών και Μεταφορών και Επικοινωνιών 
(ΦΕΚ 241/Β/6.4.1989). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

οι ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔ. ΠΑΓΚΑΛΟΣ I. ΧΑΡΑΛΑΜΠΟΥΣ 


Αριθ. 38888/3374 (7) 

Τροποποίηση της Κ.Υ.Α. 47271/3950/21.12.92 (764Β) 
σχετικά με τη διαδικασία έγκρισης τύπου οχημάτων με 
κινητήρα και των ρυμουλκουμένων τους, σε συμμόρ¬ 
φωση προς τις διατάξεις της οδηγίας 93/81/ΕΟΚ της 
Επιτροπής των Ευρωπαϊκών Κοινοτήτων της 29ης Σε¬ 
πτεμβρίου 1993. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 84 του ΚΟΚ που κυρώθηκε με τον Ν. 
2094/92 (Α' 182) «περί κυρώσεως του Κώδικα Οδικής Κυ¬ 
κλοφορίας». 

2. Των άρθρων 1 παρ. 1 και 3 του Ν. 1338/83 (Α' 34) 
«Εφαρμογή του Κοινοτικού Δικαίου» όπως τροποποιή¬ 
θηκε με την παρ. 1 του άρθρου 6 του Ν. 1440/84 (Α' 70) 
«Συμμετοχή της Ελλάδος στο κεφάλαιο στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος 'Ανθρα- 
κος και χάλυβος και του Οργανισμού ΕΥΡΑΤΟΜ» και το 
άρθρο 65 του Ν. 1892/90 (Α' 101). 

3. Του Π.Δ. 431/83 (Α' 160) «Προσαρμογή της Ελληνι¬ 
κής Νομοθεσίας προς τις διατάξεις της 70/156/ΕΟΚ οδη¬ 
γίας του Συμβουλίου των Ευρωπαϊκών Κοινοτήτων της 6ης 
Φεβρουαρίου 1970 περί προσεγγίσεως των νομοθεσιών 
των Κρατών - Μελών που αφορούν στην έγκριση των οχη¬ 
μάτων με κινητήρα και των ρυμουλκουμένων, όπως τρο¬ 
ποποιήθηκε με τις διατάξεις του Π.Δ. 395/91 (Α' 142) σε 
συμμόρφωση με τις οδηγίες 87/358/ΕΟΚ και 87/403/ 
ΕΟΚ του Συμβουλίου της 25ης Ιουνίου 1987 των Ευρω¬ 
παϊκών Κοινοτήτων καθώς και της^οικ. 47271/3950/ 
21.12.92 (Β' 764) Κοινής Απόφασης των Υπουργών Εθνι¬ 
κής Οικονομίας και Μεταφορών - Επικοινωνιών περί «δια¬ 
δικασίας έγκρισης τύπου οχημάτων με κινητήρα και των 
ρυμουλκουμένων τους, σε συμμόρφωση με τις διατάξεις 
της οδηγίας 92/53/ΕΟΚ του Συμβουλίου των Ευρωπαϊκών 
Κοινοτήτων της 18ης Ιουνίου», η οποία οδηγία τροποποιεί 
την προαναφερθείσα οδηγία 70/156/ΕΟΚ. 

4. Την 414/1.11.93 (Β' 838) Κοινή Απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών περί «ανάθεσης αρμοδιοτήτων στον Υφυπουργό Με¬ 
ταφορών και Επικοινωνιών». 

5. Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/92 (Α' 154), αποφασίζουμε: 

Αρθρο 1 

Σκοπός - Πεδίο Εφαρμογής 

Η παρούσα απόφαση αποσκοπεί στην τροποποίηση του 
παραρτήματος της Κ.Υ.Α. 47271/3950/21.12.92 (Β' 
764) σε συμμόρφωση προς τις διατάξεις της Οδηγίας 93/ 
81 /ΕΟΚ της Επιτροπής της 29ης Σεπτεμβρίου 1993 για 
την αναπροσαρμογή της Οδηγίας 70/156/ΕΟΚ του Συμ¬ 
βουλίου σχετικά με την έγκριση τύπου των οχημάτων με 
κινητήρα και των ρυμουλκουμένων τους, που δημοσιεύ- 
θηκε στην Ελληνική γλώσσα στην Επίσημη Εφημερίδα των 
Ευρωπαϊκών Κοινοτήτων με αρίθ. 1.2.64/49/23.10.93 και η 
οποία τροποποιεί την βασική οδηγία 70/156/ΕΟΚ του 
Συμβουλίου (ΕΕ αριθ. 1.42/23.2.79, 6.1) όπως αυτή τρο- 

ποποιήθηκε με τις οδηγίες 87/358/ΕΟΚ (ΕΕ 1. 192/ 
11.7.87 6.51), 87/403/ΕΟΚ (ΕΕ 1.220/8.8.87 6.44) και 
92/53/ΕΟΚ (ΕΕ 1.225/10.8.92 6.1.-62). 

Άρθρο 2 

Στο Τμήμα Β του παραρτήματος XII της Κ.Υ.Α. 47271 / 
3950/21.12.92 (Β' 764) καταργούνται οι λέξεις «για την 
κατηγορία ΜΙ». 

Άρθρο 3 

1. Από την Εφαρμογή της παρρύσας δεν προκύπτουν 


επιβαρύνσεις σε βάρος του Κρατικού Προϋπολογισμού. 

2. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

, Αθήνα, 10 Δεκεμβρίου 1993 

οι ΥΠΟΥΡΓΟΙ 

ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΓΕΝΝΗΜΑΤΑ! θ. ΤΖΟΥΡΑΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



